ອາດມີການຂາຍຮຸ້ນຂອງ Empire State Building ຕຶກຫລັກເມືອງຂອງນີວຢ໊ອກ (ເບິ່ງວີດິໂອ ລາວ-ອັງກິດ)
ກ່ອນນີ້ ຕຶກ​ເອມພາຍສ​ເຕດ ຄອງ​ຕໍາ​ແໜ່​ງ​ຕຶກທີ່​ສູງ​ທີ່​ສຸດຂອງ​ໂລກ ​ເປັນເວລາດົນກວ່າ 40 ປີ ຫລັງ​ຈາກ​ການ​ກໍ່ສ້າງ​ສໍາ​ເລັດ​ລົງ​ ໃນ​ປີ 1931.
ການຂາຍຂົວ Brooklyn ໃນນີວຢ໊ອກ ແມ່ນອ້າງເຖິງສຳນວນຄໍາເວົ້າຂອງຊາວອາເມຣິກັນ ກ່ຽວກັບພວກຄົນຄົດໂກງຜູ້ທີ່ຈະຊື້ໄດ້ຈາກການ ຫລອກລວງຂອງພວກນັກສິນລະປິນທີ່ ສະເໜີຂາຍຮຸ້ນປອມໃນສະຖານທີ່ ສໍາຄັນທີ່ປະຊາຊົນເປັນເຈົ້າຂອງ ແຕ່ພວກຮຸ້ນຂອງສະ ຖານທີ່ໆເປັນສັນ ຍາລັກທີ່ສຳຄັນອີກແຫ່ງນຶ່ງ ໃນນະຄອນດັ່ງກ່າວ ເຊັ່ນຕຶກສູງ Empire State Building ນັ້ນອາດກາຍມາເປັນເລຶ່ອງຈິງໄດ້ ຜູ້ສື່ຂ່າວວີໂອເອມີລາຍງານກ່ຽວກັບ ເລື່ອງນີ້ຈາກນິວຢ໊ອກ ດັ່ງທອງປານ ຈະນຳມາສະເໜີທ່ານໃນອັນດັບຕໍ່ໄປ ຕຶກເອມພາຍສເຕດ ຄອງຕໍາແໜ່ງຕຶກທີ່ສູງທີ່ສຸດຂອງໂລກ ເປັນເວລາຫລາຍກວ່າ 40 ປີ ຫລັງຈາກການກໍ່ສ້າງສໍາເລັດລົງໃນປີ 1931 ຄອບຄົວ Malkin ເປັນເຈົ້າຂອງຕຶກດັ່ງກ່າວ ມາໄດ້ສິບປີຜ່ານມາ ໂດຍຊື້ໃນລາຄາຫລາຍກວ່າ 57 ລ້ານໂດລາ ສໍາຫລັບສະຖານທີ່ສໍາຄັນ ແຫ່ງນີ້ ແຕ່ໃນອາທິດນີ້ ຄອບຄົວ Malkins ໄດ້ຍື່ນຄໍາຮ້ອງກັບກໍາມະການຫລັກຊັບ ໂດຍ ໃຫ້ຂໍ້ຊີ້ແຈງວ່າພວກເຂົາເຈົ້າຢາກປ່ຽນຕຶກນີ້ເປັນບໍລິສັດອະສັງຫາລິມມະຊັບ ທີ່ມະຫາຊົນ ຊື້ຂາຍຮຸ້ນໄດ້ນັ້ນ ລາຍລະອຽດກ່ຽວກັບເລຶ່ອງນີ້ຍັງບໍ່ທັນເປັນທີ່ຈະແຈ້ງເທື່ອແຕ່ນາງ Teresa Martin ຜູ້ກໍ່ ຕັ້ງສະມາຄົມການລົງທຶນດ້ານອະສັງຫາລິມມະຊັບໃນນີວຢ໊ອກ ຍິນດີກັບໂອກາດນີ້ ເຖິງ ແມ່ນນາງຈະຍັງສົງໄສຢູ່ວ່າ ດ້ວຍເຫດໃດຄອບຄົວ Malkins ນີ້ ຈຶ່ງສະເໜີຕຶກນີ້ໃຫ້ມະຫາ ຊົນຊື້ຂາຍຮຸ້ນໄດ້ ພວກຄົນທໍາງານຕາມຫ້ອງການຕ່າງໆໃນຕຶກເອມພາຍສະເຕດ ບໍ່ຍອມທີ່ ຈະໃຫ້ຄໍາເຫັນ ໃດໆຕໍ່ໜ້າກ້ອງຖ່າຍຮູບ ກ່ຽວກັບຄວາມເປັນໄປໄດ້ໃນການສະເໜີຂາຍຮຸ້ນຂອງຕຶກນີ້ ແຕ່ຫລັງກ້ອງຖ່າຍຮູບແລ້ວ ຫລາຍໆຄົນຈົ່ມທຸກເລຶ່ອງການບໍລິການບັນໄດອູ່ໄຟຟ້າຫລືລີຟ ບໍ່ດີ ບໍ່ມີຫ້ອງນໍ້າພຽງພໍ ແລະການບໍລິການດ້ານອື່ນໆໃນຕຶກອາຍຸ 80 ປີຫລັງນີ້ ຄອບ ຄົວ Malkins ໄດ້ໃຊ້ເງິນສ້ອມແປງຕຶກຫລັງນີ້ໄປແລ້ວປະມານ 500 ລ້ານໂດລາ ໂຮມທັງ ປ່ຽນປ່ອງອ້ຽມໃໝ່ຫລາຍກວ່າ 6,500 ປ່ອງ ເພື່ອປະຢັດພະລັງງານ ນາງ Teresa Martin ຫລິງເຫັນວ່າຕຶກເອມພາຍ ສເຕດ ນີ້ເປັນໂອກາດ ອັນດີສໍາລັບປະ ຊາຊົນທີ່ຈະລົງທຶນຫລັກຊັບແບບຫລາກຫລາຍຂອງພວກເຂົາເຈົ້າໄດ້ ປົກກະຕິແລ້ວ ຕຶກຈະໂອບອ້ອມດ້ວຍໄຟແສງສີໃນຍາມກາງຄືນ ເພື່ອສະຫລອງງານຕ່າງໆ ຫລືກິດຈະການອື່ນໆ ໜັງສືພິມ New York Times ໄດ້ອ້າງເອົາຄໍາເວົ້າຄົນນຶ່ງທີ່ຄຸ້ນ ເຄີຍກັບຂໍ້ຕົກລົງທີ່ເວົ້າວ່າ ຄົນສ່ວນຫລາຍຄາດກັນວ່າ ຕຶກນີ້ຕົກແຕ່ງໃຫ້ເປັນສີຂຽວ ຊຶ່ງ ເປັນສີເງິນຕາ ຂອງສະຫະລັດ ຖ້າຫາກຮຸ້ນໃນຕຶກເອມພາຍຂາຍທອດໃຫ້ມະຫາຊົນໄປ